
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИН ҪУЛ-ЙӖР 
ФОНЧӖ ҪИНЧЕН" САККУНӖН 2 СТАТЙИНЕ 
УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2024 ҫулхи пуш уйӑхӗн 28-мӗшӗнче
йышӑннӑ

1 статья
Чӑваш Республикин "Чӑваш Республикин Ҫул-йӗр фончӗ ҫинчен" 2011 ҫулхи чӳк уйӑхӗн 25-мӗшӗнчи 71 №-лӗ саккунӗн (Чӑваш Республикин Патшалӑх Канашӗн ведомоҫӗсем, 2012, 92 № (I том); Чӑваш Республикин Саккунӗсен пуххи, 2015, 6 №; 2016, 10 №; "Республика" хаҫат, 2018, авӑн уйӑхӗн 26-мӗшӗ; 2021, юпа уйӑхӗн 27-мӗшӗ) 2 статйине ҫакӑн пек улшӑнусем кӗртес:
1) виҫҫӗмӗш абзаца ҫакӑн пек ҫырса хурас:
"транспорт налукӗнчен (транспорт налукӗнчен вырӑнти бюджетсене пӗрлехи нормативсем евӗр уйӑрса панинчен илекен Чӑваш Республикин саккунӗпе палӑртнӑ тупӑшсемсӗр пуҫне);";
2) саккӑрмӗш абзаца ҫакӑн пек ҫырса хурас:
"Чӑваш Республикинче регион е муниципалитетсем хушшинчи пӗлтерӗшлӗ автомобиль ҫулӗсене йывӑр виҫеллӗ транспорт хатӗрӗсем сиен кӳнине саплаштарма тӳлекен укҫа-тенкӗрен;";
3) вуннӑмӗш абзаца ҫакӑн пек ҫырса хурас:
"йывӑр виҫеллӗ тата (е) пысӑк калӑпӑшлӑ транспорт хатӗрӗсем ҫул-ҫӳрев правилисене пӑснӑшӑн илекен штрафсенчен;";
4) ҫакӑн пек ҫырса вун ҫиччӗмӗш тата вун саккӑрмӗш ҫӗнӗ абзацсем хушса хурас:
"муниципаллӑ пӗрлӗхсен бюджечӗсене Чӑваш Республикинче вырӑн пӗлтерӗшлӗ пурте усӑ куракан автомобиль ҫулӗсем тӗлӗшпе пурнӑҫлакан ҫул-йӗр ӗҫ-хӗлне укҫа-тенкӗпе тивӗҫтерме, ҫавӑн пекех халӑх пурӑнакан вырӑнсенчи нумай хваттерлӗ ҫуртсен картишӗсен территорийӗсене, нумай хваттерлӗ ҫуртсен картишӗсен территорийӗсем патне пымалли ҫулсене тӗпрен юсама тата юсама Чӑваш Республикин республика бюджетӗнчен бюджетсем хушшинчи трансфертсем уйӑрса парасси ҫинчен калакан килӗ-шӳсемпе палӑртнӑ обязательствӑсене пӑснӑ чухне тавӑрса паракан укҫа-тенкӗрен.
Ҫул-йӗр фончӗн бюджет укҫи-тенкине йӗркелекен ҫӑл куҫсен шутне Чӑваш Республикин Чӑваш Республикин черетлӗ финанс ҫулӗнчи тата планпа пӑхнӑ тапхӑрти республика бюджечӗ ҫинчен калакан саккунӗпе килӗшӳллӗн Чӑваш Республикин республика бюджетне пырса кӗнӗ ытти укҫа-тенкӗ кӗрет.";
5) вун ҫиччӗмӗш – вун тӑххӑрмӗш абзацсене тивӗҫлӗн вун тӑххӑр-мӗш – ҫирӗм пӗрремӗш абзацсем тесе шутлас.

2 статья
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев

